জার্মানির দুই তারকা রাঁধুনির কথা | অন্বেষণ | DW | 18.01.2019
ইয়োহানেস কিং (ডানে) ও ইয়ান-ফিলিপ ব্যার্নার (বামে)
বিশ বছর ধরে ইয়োহানেস কিং জুল্ট দ্বীপে বাস করছেন৷ ভালো ঝিনুক কীভাবে চেনা যায়? তিনি বললেন, ‘‘গন্ধটা খুব গুরুত্বপূর্ণ৷ তাছাড়া একটি ঝিনুক দেখতে ভালো হতে হবে, সেক্সি মনে হতে হবে৷ ভাঙা থাকলে চলবে না, আর খোসার গায়ে দাগ না থাকলেই ভালো৷ ঝিনুক দেখতে অভিজাত হতে হবে, গন্ধ হতে হবে লবণ কিংবা আয়োডিনের মতো৷ ভেতরে পানি থাকতে হবে৷’’
ইয়ান-ফিলিপ ব্যার্নার জানালেন, ‘‘শীতের সময় সাগরের পানি যত ঠান্ডা থাকে, সি-ফুডের স্বাদ তত ভালো হয়৷ তাই আমাদের রেস্তোরাঁয় শীতের সময় সি-ফুড থাকে৷ তবে তার মানে এই নয় যে, আমরা মাংস রাঁধি না৷ আমরা সবসময় বিভিন্ন রকমের খাবার রাখার চেষ্টা করি৷ অতিথিদের আমরা স্থানীয়ভাবে উৎপাদিত শস্য খাওয়াতে চাই৷ আমরা নতুন ধরনের খাবার রান্নারও চেষ্টা করি৷’’
জার্মানির ‘শেফ অফ দ্য ইয়ার ২০১৯’
পার্মালিংক https://p.dw.com/p/3BdGr
জার্মানির এই দুই তারকা রাঁধুনি সাগর পাড়ের যে রেস্তোরাঁয় কাজ করেন তার নাম ‘স্যোলরিং-হোফ’৷ হোটেলের অতিথিরা উত্তর সাগরের খুব কাছে থাকতে পারেন৷ ইচ্ছে করলে সেখানকার সৈকতে হাঁটতেও যেতে পারেন৷
ইয়োহানেস ঠিক জানেন দ্বীপের কোথায় শামুক, ঝিনুক আর শৈবাল পাওয়া যায়৷
রাঁধুনি তারকাদের রান্নায় গাছগাছালির একটি গুরুত্বপূর্ণ ভূমিকা থাকে৷ তাই ইয়োহানেস নিজেই বাগান তৈরি করেছেন৷ সেখানে ব্রকলি, বাঁধা কপি, গোলাপ ইত্যাদির চাষ হয়৷ বিশেষ করে জুল্ট দ্বীপে বন্য গোলাপ ভালো জন্মে৷
ইয়ান-ফিলিপ ব্যার্নার বলেন, ‘‘সারাবছর আমরা যত খাবার তৈরি করি তার প্রায় সবগুলোতে অন্তত একবার গোলাপের পাঁপড়ি ব্যবহারের চেষ্টা করা হয়৷’’
দ্বীপের কোথায় কী আছে সে সম্পর্কে ভালো জ্ঞান আর ভালো কিছু করার ইচ্ছা – এ সব কারণে ইয়োহানেস কিং ও ইয়ান-ফিলিপ ব্যার্নার জার্মানির ‘শেফ অফ দ্য ইয়ার ২০১৯’ খেতাব জিতেছেন৷
‘গো মিয়ো’ ম্যাগাজিনের ওয়েবসাইট
কি-ওয়ার্ডস অন্বেষণ, রাঁধুনি, রেস্তোরাঁ, উত্তর সাগর, রান্না, দ্বীপ
পার্মালিংক https://p.dw.com/p/3BkpV